Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 7 moottoriajoneuvojen tuonnista ja asennusteollisuudesta Irlannissa



Virallinen lehti nro L 073 , 27/03/1972 s. 0168



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 7 moottoriajoneuvojen tuonnista ja asennusteollisuudesta Irlannissa 1 artikla Irlannilla on oikeus 1 päivään tammikuuta 1985 asti noudattaa asennukseen ja moottoriajoneuvojen tuontiin 1968 tehdyn sopimuksen"Motor Vehicles (Registration of Importers) Act", jäljempänä 'sopimuksen', määräysten mukaista järjestelyä, jäljempänä 'järjestelmää'. 2 artikla 1. Liittymisestä alkaen kaikilla niillä sopimusta noudattaen rekisteröidyillä yhteisössä valmistettujen automerkkien maahantuontikokoajilla, jotka myös jatkossa täyttävät rekisteröintiin vaaditut edellytykset, on oikeus tuoda rajoituksetta jo asennettuja, toisista jäsenvaltioista peräisin olevia ja niissä valmistaviin merkkeihin kuuluvia ajoneuvoja. 2. Irlanti noudattaa tariffijärjestelyä, joka ei ole syrjivä, 1 kohdassa tarkoitettujen maahantuontikokoajien tuomiin ajoneuvoihin 1 päivästä tammikuuta 1974 noudattaen liittymisasiakirjan 32 artiklan määräysten mukaisia tariffirajoituksia. 3. Irlanti säilyttää oikeutensa korvata moottoriajoneuvojen ja niiden irrallisten osien tullin fiskaaliset osat ETY:n perustamissopimuksen 95 artiklan ja liittymisasiakirjan 38 artiklan määräysten mukaisilla sisäisillä maksuilla. Nämä maksut eivät saa aiheuttaa syrjintää niiden määrien välillä, jotka koskevat: - Irlannissa valmistettuja ja muista jäsenvaltioista peräisin olevia irrallisia osia, - Irlannissa koottuja sekä muista jäsenvaltioista peräisin olevia ja niissä koottuja ajoneuvoja, - Irlannissa valmistettuja tai muista jäsenvaltioista peräisin olevia irrallisia osia ja Irlannissa koottuja tai muista jäsenvaltioista peräisin olevia ajoneuvoja. 3 artikla 1. Edellä 2 artiklan 2 kohdassa tarkoitettua tariffijärjestelyä noudatetaan 1 päivästä tammikuuta 1974 alkaen myös Irlannin muille jäsenvaltioille liittymisajankohdasta alkaen avaamaan kokonaiskiintiöön yhteisöstä peräisin olevien, muiden kuin 'järjestelmästä' johtuvaan erityisjärjestelyyn kuuluvien ajoneuvojen osalta. 2. Kyseisen kiintiön määrä vahvistetaan vuosittain Irlannissa edeltävänä vuonna koottujen ajoneuvojen määrästä lasketun prosenttiluvun perusteella. Vuonna 1973 tämä luku on 3 prosenttia ja se nousee vuosittain yhdellä prosenttiyksiköllä ollen siten 14 prosenttia vuonna 1984. Irlanti voi jakaa kiintiön määrän seuraavien ajoneuvoryhmien välillä: I. - Henkilöautot, a) joiden moottorin iskutilavuus on 1 500 cm3 tai alle b) joiden moottorin iskutilavuus on yli 1 500 cm3 II. - Hyötyajoneuvot, a) joiden nettopaino on 3,5 tonnia tai alle b) joiden nettopaino on yli 3,5 tonnia Nettopaino vahvistetaan tietulleja varten Irlannissa olevien ajoneuvojen luokittelusääntöjen mukaisesti. 3. Irlanti voi vahvistaa osuudet kyseistä jakoa noudattaen seuraavasti: Ryhmä I - Henkilöautot 85 % kokonaiskiintiöstä seuraavan jakauman mukaisesti: I. a) (1 500 cm3:iin asti) 75 % I. b) (yli 1 500 cm3) 25 % Ryhmä II - Hyötyajoneuvot 15 % kokonaiskiintiöstä seuraavan jakauman mukaisesti: II. a) (3,5 tonniin asti) 75 % II. b) (yli 3,5 tonnia) 25 % 4. Jos kiintiöjärjestelmää sovellettaessa on ilmeistä, ettei kiintiötä käytetä kokonaisuudessaan edellä tarkoitetuista kiintiön jakoa koskevista määräyksistä johtuvista syistä, komissio voi Irlannin hallitusta kuultuaan vahvistaa ne aiheelliset toimenpiteet, jotka hallituksen on toteutettava helpottaakseen kokonaiskiintiön käyttämistä kokonaisuudessaan. 4 artikla Jos tämän pöytäkirjan ja etenkin sen 2 artiklan 1 kohdan soveltaminen aiheuttaa Irlantiin sijoittautuneiden maahantuontikokoajien välillä kilpailun vinoutumista, joka saattaa vaarantaa asteittaisen siirtymisen liittymisajankohtana noudatetusta järjestelystä ETY:n perustamissopimuksen mukaiseen järjestelyyn, komissio voi antaa Irlannin hallitukselle oikeuden toteuttaa aiheelliset toimenpiteet tilanteen tasapainoittamiseksi. Nämä toimenpiteet eivät voi saattaa kyseenalaiseksi järjestelmän kumoamista sille määrättynä päivänä. 5 artikla Irlanti toimittaa kaikki 'järjestelmään' tarvittavat lisäjärjestelyt helpottaakseen siirtymistä liittymisajankohtana noudatetusta järjestelystä ETY:n perustamissopimuksen mukaiseen järjestelyyn.